**ՀԵՏԱՔՐՔՐՎԱԾՈւԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ – ԸՆԿԵՐՈՒԹՅՈՒՆՆԵՐԻ ԸՆՏՐՈՒԹՅՈՒՆ)**

Հայաստանի Հանրապետություն

ԱՃԳԾԱ Դրամաշնորհ թիվ TF0A6768

(Հայաստանի արդյունահանող ճյուղերի թափանցիկության նախաձեռնությանն աջակցություն)

**Առաջադրանքի անվանումը՝** Անկախ ադմինիստրատորի (խորհրդատուի) կողմից Հայաստանի Հանրապետության 2019թ. ԱՃԹՆ-ի զեկույցի կազմում (2019թ. հաշվետու տարվա համար)

**Հղում No.** (համաձայն Գնումների Պլանի): EITI-CS-1-3

Հայաստանի Հանրապետությունը միջոցներ է ստացել Համաշխարհային բանկից ԱՃԳԾԱ Դրամաշնորհ թիվ TF0A6768 (Հայաստանի արդյունահանող ճյուղերի թափանցիկության նախաձեռնությանն աջակցություն) ֆինանսավորման համար, նպատակ ունի օգտագործել այս միջոցների մի մասը խորհրդատվական ծառայությունների համար:

Առաջադրանքի նպատակն է, համաձայն 2019թ․ ԱՃԹՆ ստանդարտի և Հայաստանի ԱՃԹՆ-ի ԲՇԽ-ի որոշումների, աջակցել ԲՇԽ-ին բացահայտումների ամրապնդման գործում՝ տրամադրելով բացահայտումների համապարփակության և հուսալիության վերաբերյալ գնահատական և աջակցելով ԲՇԽ- ին ` պետական կառավարման համակարգերի և բնական ռեսուրսների կառավարման ամրապնդմանն ուղղված առաջարկությունների համաձայնեցման հարցում: Խորհրդատուն պետք է կազմի նախնական ուսւոմնասիրություն և 2019թ. հաշվետու տարվա համար ԱՃԹՆ-ի Զեկույց՝ հայերեն և անգլերեն լեզուներով:

Իրականացման ժամկետը՝ մոտ 4.5 ամիս:

Հանձնարարականի մանրամասն «Տեխնիկական առաջադրանք»-ը կարող եք ստանալ ներքոնշյալ հասցեով դիմելու դեպքում**։**

ՀՀ Վարչապետի աշխատակազմը հրավիրում է խորհրդատվական ընկերություններին (Խորհրդատուներ) Ծառայության մատուցման վերաբերյալ արտահայտելու իրենց հետաքրքրությունը: Հետաքրքրված Խորհրդատուները պետք է տրամադրեն տեղեկություններ` ցույց տալով, որ վերոնշյալ Ծառայությունների մատուցման համար իրենք ունեն պահանջվող որակավորումներ և համապատասխան փորձ:

Հիմնական փորձագետները չեն գնահատվելու այս փուլում:

Խորհրդատուի որակավորման պահանջները.

Անհրաժեշտ է, որ խորհրդատուն՝

* ունենա առնվազն 5 տարվա արտաքին ֆինանսական աուդիտորական գործունեության փորձ: Պետք է տրամադրի միջազգային աուդիտորական ստանդարտների համապատասխան իր կողմից մատուցած մինչև 5 աուդիտորական ծառայությունների/ծրագրերի ցանկը, դրանց հակիրճ նկարագրությունը, կիրառված աուդիտորական ստանդարտները, պատվիրատուի (շահառուի) անվանումը (պետական մարմին/մասնավոր ընկերություն), ծառայության տևողությունը, ծառայության արդյունքի առցանց հասանելի լինելու դեպքում՝ հղումը:
* ունենա Հայաստանի հանքարդյունաբերության ոլորտում տնտեսական և իրավական ուսումնասիրությունների, հետազոտությունների կամ խորհրդատվության իրականացման փորձ: Պետք է ներկայացնի Հայաստանի հանքարդյունաբերության ոլորտում վերջին 10 տարիների ընթացքում իրականացված ծրագրերի ցանկը, պատվիրատուի (շահառուի) անվանումը (պետական մարմին/մասնավոր ընկերություն), դրանց հակիրճ նկարագրությունը (ծավալը), իրականացման տևողությունը:
* ԱՃԹՆ-ի զեկույցի կազմման կամ նմանատիպ նախկին փորձը կդիտվի որպես առավելություն: Փորձի առկայության դեպքում պետք է ներկայացնի ԱՃԹՆ-ի զեկույցի հղումը և այլ ընկերության հետ աշխատելու դեպքում նշի, թե ում հետ է համատեղ կազմել այն և զեկույցի կազմման աշխատանքներում որոնք են եղել իր պարտավորությունները: Միևնույն ժամանակ, նախորդ անընդմեջ երկու տարիների համար Հայաստանի ԱՃԹՆ-ի զեկույցի կազմման փորձը չի համարվելու որոշիչ առավելություն։
* ունենա համապատասխան անձնակազմ՝ Հաշվապահների միջազգային ֆեդերացիայի (International Federation of Accountants-IFAC), Երդվյալ որակավորված հաշվապահների ասոցիացիայի (Association of Chartered Certified Accountants-ACCA) կամ համարժեք որակավորում ունեցող առնվազն 5 աուդիտոր, հանքարդյունաբերության/արդյունահանող ոլորտում առնվազն 3 տարվա մասնագիտական փորձառություն ունեցող 2 տնտեսագետ, 2 իրավաբան և 2 ֆինանսիստ և ներկայացնի համապատասխան աշխատակիցների փորձն ու որակավորումը հավաստող փաստաթղթեր:

Հետաքրքրված խորհրդատուների ուշադրությունը հրավիրվում է 2016թ. հուլիսի «Համաշխարհային բանկին գնումների կանոնները ներդրումային ծրագրերի ֆինանսավորման (IPF) վարկառուների համար», լրամշակված 2017թ. նոյեմբերին, («Գնումների կանոնակարգեր»)  Բաժին III, պարագրաֆ 3.14, 3.16, and 3.17, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատուները՝ իրենց որակավորումը բարելավելու համար  կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ հստակորեն նշելով միավորման ձևը:  Համատեղ ձեռնարկության պարագայում  բոլոր գործընկերները համատեղ և համապարտ պարտավորություն են կրում ամբողջ պայմանագրի իրականացման համար:

Խորհրդատվական ընկերության ընտրությունը կիրականացվի «Գնումների կանոնակարգեր»-ում սահմանված «Խորհրդատուների որակավորում ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը: 

Հետաքրքրվածության հայտերը պետք է գրավոր ձևով ներկայացվեն ներքոնշյալ հասցեով (անձամբ, փոստով կամ էլ-հասցեով) մինչև 2020թ. օգոստոսի 11-ը, ժ. **18:00** **(տեղական ժամանակով):**

Լուսինե Թովմասյան

Հայաստանի արդյունահանող ճյուղերի թափանցիկության նախաձեռնությանն աջակցություն դրամաշնորհային ծրագրի համակարգող

ՀՀ, ք. Երևան 0010, Հանրապետության Հրապարակ, Կառավարական Տուն 1

հեռ. + (+374 10) 515931

էլ. Փոստ: infoeiti@gov.am